IFYAKUTANGA 1 



Ificalengdwe icalo 

IPakutanga lukoso baLesa balilen 
gele iulu necalo capansi nafyo- 
nse'filimo. ^Lomba icalo call lukoso, 
calibele cinangwa; nemfinsi yalifimbi- 
lisye ponse pacisiba. Popele Umupasi 
wabaLesa walukwenda pamenda ayo. 
^Eli baLesa balabile ati, "Patube," 
lomba palitubile. ^Popele baLesa bali- 
bwene ukutuba uko ati kuweme; 
kabili eli balekenye ukutuba nemfinsi. 
^Popele apo baLesa balilicile ukutuba 
ati ninsiku nemfinsi nayo balilicile 
ati busiku lomba bwalilile nekuco*bu- 
siku bwakutanga. ^Eli baLesa bala- 
bile ati: pekale umucelebela pakati 
kamenda; kulekanya amenda pabili. 
'^Popele baLesa balilengele umucele- 
bela nekulekanya amenda pansi pamu- 
celebela nemenda ayo apeulu pamu- 
celebela. ^Nafyo fyalibele fyopele*fyo. 
Penka balilicile umucelebela ati liulu. 
Lomba nekwila nekuca ubusiku bwa- 
busibili. 

^Eli baLesa balabile ati, "Amenda 
onse apansi abunganine pantu pamo, 
umusili umine uboneke." Popele fyali- 
bele'fyo. ^ ° Popele baLesa balilicile 
umusfli umine ati calo; nekulonga- 
nina kwamenda nako balilicile ati 
fisiba. Nabo baLesa balibwene ati 
if! ifinaeita fiweme. ^*Eli baLesa 
balabile ati, "Mumusili ngamumene 
icani nensangu isyakwikate'mbuto, 
nemiti iyakwikate'fisepo, yonse koti 
fisepo fyaiyo, muli fyo emuli imbuto 
syaiyo, pacalo." Nafyo fyalibele'fyo. 
'^Icine mumusili mwalimenene icani, 
nensangu isyakwikate'mbuto, syonse 
koti mikoka yasisyo, nemiti iyakwi- 
kate'fisepo, muli fyo emuli imbuto 
syaiyo: popele baLesa balibwene ati 
ifi ifinaeita fiweme. *^ Lomba bwa- 
lilile nekuco 'busiku bwabusitatu. 

^ ^Popele baLesa ati, "Pekale inyale 
mumucelebela uwakwiulu isyakule- 
kanya insiku nebusiku; ngasikale 
twisibilo, isyakupende'mpindi nensi- 
ku nemyaka. * ^Kabili ngasikale 
ninyale mumucelebela uwakwiulu 
mukutuba pacalo capansi." Nafyo 
fyalibele'fyo. * ^Popele baLesa bali- 
lengele inyale isyo isikulu sibili, 
akasuba ati kakalukwikalike'nsiku 



nemwensi nawo ati ukalukwikaliko'bu- 
siku; kabili balilengele netubanga- 
banga. * ''Popele baLesa balisibicile 
mumucelebela uwakwiulu mukutuba 
pacalo, ' ^namukwikalike'nsiku nebu- 
siku, namukulekanya ukutuba nemfi- 
nsi. Popele baLesa balibwene ati ifi 
ifinaeita fiweme. ^^ Lomba bwalilile 
nekuca ubusiku bwabusine. 

^*^Eli baLesa balabile ati, "Mu- 
menda ngamufyalilwe nekufunucilamo 
ifilengelwe ifienda ifili nemweo; kabili 
ifyuni ngafilukupalala peulu pacalo 
mumucelebela muli kabesya." Nafyo 
fyalibele'fyo. ^^ Popele baLesa bali- 
lengele inama isikulu isyamucisiba, 
nefilengelwe fyonse ifyamweo ifienda, 
ifyo ifyafyalilwe mumenda nekufunu- 
cilamo koti mikoka yafifyo, nefyuni 
fyonse ifyamapindo koti mikoka 
yafifyo. Popele baLesa balibwene 
ati if! ifinaeita fiweme. 

^^ Lomba baLesa balifisyucisye, 
nekulabila ati, "Mufyalisye, mufu- 
nuke, mukumane mumenda amufisiba; 
nefyuni nafyo ngafifunuke mucalo." 
^^ Lomba bwalilile nekuco'busiku 
bwabusisanu. 

^"^Eli baLesa balabile ati, "Pacalo 
ngapafyalilwe ifilengelwe ifyamweo 
koti misyobo yafiko, irjombe, nefi- 
longolo ifikalaba pansi, nenama isya- 
pacalo koti misyobo yasisyo." Lomba 
fyalibele'fyo. ^^Icine baLesa bali- 
lengele inama isyapacalo capansi koti 
misyobo yasisyo, nefintu fyonse ifi- 
kalaba pansi koti misyobo yafiko: 
nabo baLesa balibwene ati ifi ifina- 
eita fiweme. 

^^ Popele baLesa ati, "Bukumo 
ngatulenge nebantu koti cipasyo cesu, 
koti mekalilo esu. Ngabakabe nebu- 
kulu ubwapesabi ilyamucisiba; nebwa- 
pafyuni ifyamwiulu, nebwapaqombe, 
nebwapacalo conse nebwapafilongolo 
fyonse ifikalaba pacalo." ^''Popele 
baLesa balilengele umuntu uwali neci- 
pasyo cabaLesa. Balimulengele umwa- 
lalume nemwanakasi. ^^ Kabili baLesa 
balibasyucisye nekulabila kuli bo ati, 
"Mufyalisye, ati bakamufyalwa wenu 
bakakumane icalo conse icapansi baka- 
kumane icalo conse bakacikomeke. 
Nebo namupeleni amakosa apesabi, 

neapafyuni, neapanama isikulu nasi- 
nini isyamumpanga." 

^^Kabili baLesa balilabile ati, "Na- 
mupeleni insangu syonse nefisepo 
fyonse ati mukalukulya. ^^Kabili 
inama syonse isikulu nasinini isya- 
pacalo, nefyuni fyonse ifyamwiulu, 
nefintu ifikalaba pacalo, iflli nemweo, 
naflpela imbeu syonse isilukumena 
fyakulya." Nafyo fyalibele'fyo. 
^^Popele apo baLesa balibwene ifintu 
ifyo ifi balengele, lomba fyaliweme 
ukwakuti. Bwalilile nekuco'busiku 
bwabusisanu nakamo (6). 

2 Lomba iulu necalo capansi nefintu 
fyonse ifilimo fyalisilile ukufi- 
lenga. ^Popele pansiku yabusisanu 
nasibili (7) baLesa balisilisisye imili- 
mo yabo iyo balukucita, kabili paka- 
suba ako balitusisye. ^ Lomba baLesa 
balisyucisye akasuba'kabutusanu natu- 
bili, nekukasala ati kasuba'kaweme : 
pakuti akasuba'ko eko batusisye uku- 
leka imiiimo yabo yonse iyo balengele 
nekucita. '^lyo ensHa, iulu necalo 
capansi nafyonse ifilimo, fyalenge- 
Iwemo, ili baSikulu Lesa balengele 
iulu nafyonse ifilimo, necalo capansi. 
^ Lomba impindi iyo pacalo tapalipo 
neli lubuto ulwamumpanga, kabili 
tapamenene-po neli lusangu ulwamu- 
mpanga. Pakuti baSikulu Lesa lomba 
tabangaloka imfula pacalo, kabili 
tapalipo umuntu uwakulima umusili. 
^Nangaba'ti tayalukulokapo imfula, 
amenda alukufuma mumusili neku- 
lukutontosya ponse pacalo. 

''Popele baSikulu balibulile iloba 
ukufuma kumusili eli babumbile 
umuntu kuli Iyo nekupemenamo 
mumyona yakwe ukupema ukwa- 
mweo. Lomba umuntu alibele ne- 
mweo. 

Ibala lyaEdeni 

® Eli baSikulu Lesa babyele ibala 
kumutulesuba kuEdeni; mopelo'mo 
emo bamubicile umuntu uyo uba- 
bumbile. ^Popele mumusili baSikulu 
Lesa balimesesye imiti yonse iwe- 
me iyakulukutambako, neyakulyako; 
pakati kebala pali umuti uwakupela 
umweo, kabili uwakupela amano 
ukwisibisya ifiweme nefibipile. ^° Ku- 



Edeni kwalitulile inika iyakutontosya 
ibala; popele ukufuma 'ko yalilekene 
ninika sine. ^ ^ Isina lyakutanga ni- 
Paisyoni; iyo iyasingulucile'calo conse 
icaAfaila, umuli'golide. *^ Kabili igo- 
lide ilyamucalo ico liweme, kabili 
muli nambendolake nebwe lyamasyo- 
yami. ^ ^Kabili isina lyanika yabusibili 
niNjiyoni; iyo yopele isingulucile'calo 
conse icakusi. ^ ''^Kabili isina lyanika 
yabusitatu niTigilisi iyo ilisingulucile 
icalo caAsilya. NakabiH inika yabusine 
niYufulete. 

^ ^ Eli baSikulu Lesa babulile umu- 
ntu, nekumubika mwibala lyaEdeni 
mukuliwamya nekulilama. *^Eli ba- 
Sikulu Lesa bamufundile umuntu 
ati, "Kumiti yonse iyamwibala uka- 
lukulyako, * ''sombi kumuti wakupela 
amano akwisiba ati; ifi fiweme ifi 
nafyo fibipile, wekalyako ifisepo 
kumuti uyo. Pakuti kani ukalyeko 
ukafwe'cine." 

^^Eli baSikulu Lesa balabile ati, 
"Taciwemepo umuntu'yu ukwikala 
enka; nakumulengela uwakwikala 
nakwe uwakumofwako." ^^Eli baSi- 
kulu Lesa babulile iloba nekubumba 
inama syonse isikala kumusi, nefyuni 
ifyamwiulu, nenama isyamumpanga, 
kabili eli bafiletele kumuntu muku- 
bona ifi angafilika amasina. Popele 
amasina onse ayo afilicile umuntu'yo 
ifilengelwe fyonse ifyamweo, enka'yo 
alikele masina afiko. ^ ^Kabili umu- 
ntu'yo alisilicile amasina inama syonse, 
nefyuni ifikala kumusi, kabili nenama 
syonse isyamumpanga. Sombi tapalipo 
umubyakwe uwakumofwako umu- 
ntu'yo. ^^Lpmba baSikulu Lesa bali- 
ponesye utulo utulemene pamuntu'yo; 
naye alilele. Popele ili acilele baSikulu 
Lesa balibulile ulubafu Iwamuntu'yo 
lumbi, nekubwesesyapo umunefu 
pamupunda walulo. ^Popele uluba- 
fu'lo bafumisye kumuntu'yo baSikulu 
Lesa balilulengele mwanakasi, neku- 
muleta kumuntu. ^^Eli umuntu'yo 
alabile ati, "Pano icapelako ni uyu 
uwafuma kuli nebo, lifupa ilyafuma 
kwifupa lyangi kabili munefu uwa- 
fuma kumunefu wangi. Kamwinika 
ati: mwanakasi pakuti afuma kumwa- 
lalume." ^^ Pakuti pali fifi umwa- 

lalume angaleka bawisi nabanyina 
nekwikatana pamo nemukasi wakwe 
ati baluke mubili umo. ^^Lomba bo- 
bilo ball matako lukoso sombi taba- 
umfwilepo insoni. 

Ukubifya kwamuntu mwibala 
lyaEdeni 

3Lombe'nsoka yalicengele ukwa- 
kuti ukucila napanama syonse isi 
balengele baSikulu Lesa. Nayo yali- 
labile kumwanakasi ati, "Kani cine 
balilabile baLesa ati: tekulyako 
kumiti yonse iyamwibala?" ^Naye 
umwanakasi alyasucile kunsoka ati, 
"Tulisi ukulye'fisepo ifyakumiti 
iyamwibala." ^ Kabili kalabila'ti : 
"Sombi ifisepo ifyakumuti uii pakati 
kebala baLesa balilabile ati, 'Teku- 
lyako icine neli kukumako kani 
mukakumeko mukafwe'cine.' " 

^Eli insoka yasucile kumwanakasi 
ati, "Tafilipo fyacine tamukafwapo. 
^Pakuti baLesa balisi ati akasuba'ko 
mukalyako mukapelwa ukwisiba; 
kabili mukaba koti nibaLesa abesi 
ifiweme nefibipile." 

^Popele umwanakasi uyo, ili abwe- 
ne ati umuti uyo uweme nefisepo 
fyauo filukuboneka bwino, kabili 
alilangulucile ati ciweme ukwakuti 
ukuba uli wamano. Eli aswile ifisepo 
fyauo, nekulya; popele alimupele 
nemulume wakwe naye alilile. ^Ye- 
nke'yo^mpindi ilibalile balyumfwile 
kabili nekwisiba bobilo ati tuli matako 
lukoso; popele balipasile amabula 
amukuyu, nekulicitila ifyakulifimba 
umo umo. ^Popele apo baliumfwile 
isiwi lyabaSikulu Lesa, ili balukwenda 
mwibala icingulo, popele umuntu'yo 
nemukasi wakwe baliflseme kumenso 
abaSikulu Lesa mumiti iya mwibala. 
^Lomba baSikulu Lesa balimwitile 
umuntu, nekulabila kuli ye ati, "Uli 
kwisa?" ^ ^Nayo'muntu nekwasuka 
ati, "Nali naumfwe'siwi lyenu mwi- 
bala, eli natina, pakuti nali matako 
lukoso; popele nafisama." 

* * Nabo baLesa balimwipwisye ati, 
"Mbaninani uwakubula'ti ulimatako 
lukoso? Kani walyako kumuti'yo uyu 
nakukenye ati wikesa kulyako?" ^ ^Eli 
umuntu asucile ati, "Umwanakasi uyo 



mwampele ukwikala nanebo, ewa- 
mpela ifisepo, eli nalya." ^^ Eli ba- 
Sikulu Lesa bamwipwisye umwana- 
kasi ati, "Mbanindo wacitile'fi?" Naye 
umwanakasi alyasucile ati, "Ninsoka 
eyantumpaika, eli nalyako." 

Ukufing^ kwabaLesa 

^"^Eli baLesa balabile kunsoka ati, 
"Pakuti waciteTi, ulifm^we ukwa- 
kuti, wafmgwa ukwakuti ukucila na- 
parjombe syonse, napanama syonse 
isyamumpanga, ukufuma pali bubuno 
bukumo wakulukwenda kukapafu 
kobe nekulukulye'fukutu insiku 
syonse isyamweo wobe. * ^Webo ne- 
mwanakasi mukapatana, abantu aka- 
pondo kabo ninsoka, kabili insoka 
utupondo twaiyo bantu. Abantu 
bakesya ukukupamina kumutwi kabili 
nawebo ukewsya ukubasumina kuka- 
sisilo." 

* ^Kabili baLesa balilabile kumwa- 
nakasi ati, "Nkafusyo'kwakuti'nsoni 
syobe, ukalukupenga pakwimita ipafu 
kabili ukalukusomenwa pakufya- 
lo'mwana; kabili ukufwaya kobe 
kukalukuU kumulume wobe: naye 
akakukomeka." 

* ^Kabili balilabile kuli Adamu ati, 
"Pakuti wakutike'siwi lyamukasi 
wobe, nekulyako kumuti uyo naku- 
fundile ati: tekulyako, pakuti pali 
fyefyo if! wacita umusili uli fmgilwe 
pakuti pali webo; pakulukupyungisya 
ukalukulya ifyakulya insiku syonse 
isya mweo wobe. ^^ Kabili ukakumese- 
sya imyunga iyamumpanga nefisosolo 
kabili ukalukulya ifisepo ifyamu- 
mpanga. ^ ^Pamatukuta apamenso obe 
ukalukupyungisya ukulima umusili ati, 
ukabone ifyakulya ili taungabwelela 
mwiloba; pakuti webo ewefukutu 
kabili ukabwelela kwifukutu." 

^ ^Popele apo umuntu'yo alimwi- 
licile umkasi wakwe isina lyakwe ati 
niEfa pakuti alibele ninyinabo bonse 
abalabi. ^^Eli baSikulu Lesa baba- 
pasilile amalaya afiseba fyanama 
nekubafwika bobilo Adamu naEfa. 

Adamu naEfa babatamfya 
mwibala lyaEdeni 

^^Eli baSikulu Lesa balabile ati. 

"Boneni, umuntu'yu aba koti ni- 
fwebo, uwakwisibisya fiweme nefi- 
bipile. Pano tasumininwe ukulya 
ifisepo fyakuciti camweo nekulukwi- 
kalilile libili nemweo uwamuyayaya." 
^^Pakuti pali fyefyo baSikulu Lesa 
balimutamfisye ukumufumya mwibala 
lyaEdeni mukulimo'musili uyo afu- 
minemo. ^"^BaLesa balimutamfisye 
umuntu nekubekalika kumutulesuba 
kwibala lyaEdeni baKelubi abaline- 
mpoke iyamulilo iyalukwalucila ponse 
ponse ukubakanya ati, bepalamina 
kuciti camweo. 

